**SAOPŠTENJE ZA JAVNOST**

**Proslavili smo Dan saradnje Interreg 2024. u Kladovu!**

**U utorak, 1.oktobra 2024. u Kladovu** **predstavnici Programa Interreg IPA Rumunija – Srbija,** sa preko 100 uvaženih gostiju iz Srbije i Rumunije proslavili su **Dan saradnje Interreg 2024.** u tvrđavi Fetislam u Kladovu, Republika Srbija.

Događaj je istakao duh saradnje Interreg kroz predstavljanje rezultata rumunsko-srpskih projekata finansiranih u okviru programa prekogranične saradnje Evropske unije. Jedan od konkretnih rezultata je bila sama tvrđava Fetislam, koja je restaurirana uz podršku evropskih fondova, pružajući simbolični ambijent za ovu proslavu.

**Ključni momenti događaja uključili su:**

* **Obilazak tvrđave Fetislam:** gosti su imali priliku da uživaju u vođenom obilasku tvrđave, istražujući njenu bogatu istoriju.
* **Sajam prekograničnih projekata,** održan u okviru Vizitor centra, gde su predstavljeni informativni materijali o inovativnim projektima finansiranim u pograničnoj zoni.
* **Konsultacije sa građanima** budućnosti prekogranične saradnje posle 2027. godine, gde je **50 građana** popunilo upitnike i izrazilo svoje ideje i viziju za region.
* **Tradicionalni nastupi:** u cilju proslave snažnih kulturnih veza između Rumuna i Srba, mladi sa obe strane Dunava su izveli tradicionalne plesove, ansambli Danubius iz Drobeta Turnu Severina i Polet iz Kladova.
* **Koncert uživo**: Dan je završen koncertom benda Pretty Loud.

**Dan saradnje Interreg** se svake godine obeležava oko 21. septembra kao deo panevropske kampanje, koju koordiniše Interact, a sprovode Interreg programi i njihovi partneri. Kampanja ima za cilj da približi prekograničnu saradnju građanima, ističući brojne koristi koje donosi lokalnim zajednicama.

Ovogodišnja tema, **„Vrednosti Evropske unije koje prevazilaze granice,“** poziva nas da razmislimo o uticaju granica i napretku postignutom u uklanjanju prepreka za slobodno putovanje, studiranje i rad širom Evrope.